
Mindfulness alkalmazása a szóbeli egyéni felmérés során generált stressz csökkentésére

Kulcsszavak: mindfulness; stressz; szóbeli felmérés; elemi iskola
A dolgozatom központi témája az iskolai stressz összetevőinek vizsgálata, valamint a feleltetések során generált stressz csökkentése mindfulness (tudatos jelenlét) alkalmazásával.
Hipotézisem, hogy a mindfulness csökkenti a stresszt a szóbeli felmérések alatt. Erre a célra pedagógiai vizsgálatot végeztem, az eredményesség felmérésére a kérdőív, a megfigyelés és a pulzusmérés módszereit használtam. A kutatás mintáját negyedik osztályos állami intézményben tanuló diákok képezik – egy kísérleti csoport és egy kontrollcsoport.
A kutatásomból kiderül, hogy az iskolai stressz tünetei közül pszichoszomatikus és pszichomotoros jeleket fogalmaznak meg a leggyakrabban a tanulók. A páros mintás t-próba eredményei azt mutatják, hogy a mindfulness szintje hétköznapi, általános helyzetekben nem nőtt, azonban a stressz szintje a feleltetések alkalmával csökkenő tendenciát mutat a gyerekek válaszai alapján.
Következtetésként elmondható, hogy a hipotézisem részben igazolódott, mert ebben a kísérleti helyzetben nem sikerült igazolni a mindfulness stresszcsökkentő hatását, annak ellenére, hogy az érzelemszabályozás és stressz csökkentésére iskolákban sikeresen használják.



